Mežgale
Mežgale ir ciems Jēkabpils novada Leimaņu pagastā, pagasta centrs. Izvietojies pagasta rietumdaļā pie autoceļa V790 33 km no novada domes Jēkabpilī un 176 km no Rīgas. Mežgalē atrodas pagasta pārvalde, tautas nams, bibliotēka, Leimaņu pasta nodaļa. Apdzīvotā vieta izveidojusies pēckara gados kā Mežgales ciema padomes (pēc 1954. gada — Leimaņu ciema padomes) un kolhoza «Mežgale» centrālais ciemats.